कमांडो जानता था मिठाई नशीली है, सिपाही खाकर बोले-कड़वी क्यों है? आनंद ने कहा- मेथी मिली है
जानिए क्यों
जेल में आनंदपाल के लिए सभी सुविधाएं, किसी ने नहीं टोका
अजमेरकी हाई सिक्यूरिटी जेल में बंद रहे कुख्यात अपराधी आनंदपाल सिंह को जेल प्रशासन नियमों के खिलाफ जाकर हर सुख-सुविधा उपलब्ध कराता रहा। कोर्ट के आदेश नहीं थे, फिर भी बे-रोक टोक खाने-पीने की सामग्री आती रही। हाई सिक्यूरिटी जेल के सामने चाय की दुकान चलाने वाले रविकुमार रील ने अपने बयान में बताया कि उसकी दुकान से रोज सुबह 5 किलो दूध 5 किलो छाछ, शाम को 6 किलो दूध जाता था। आनंदपाल के खाते में हर माह 20 हजार रुपए के दूध-छाछ जाते थे। अजमेर निवासी महेंद्र सिंह हर सप्ताह इसका एडवांस हिसाब करता था। हैरानी वाली बात यह थी कि जेल में होने के बावजूद आराम से बाहर का खाना-पीना आता था। यह चौंकाने वाला सच परबतसर न्यायालय में पेश चार्जशीट में सामने आया है।
पेशीके बाद मिठाई खिलाई वो कड़वी थी, आनंद ने कहा- नागौरी मेथी मिली है, थोड़ी तो होगी| गैंगस्टरआनंदपाल ने तीन सितंबर को पेशी के बाद चालानी गार्ड को बस में शक्तिसिंह ने अपने साथी पुलिसकर्मियों को मिठाई खिलाई थी। शक्तिसिंह ने बताया कि आज उसका जन्मदिन है। मिठाई में नशे की दवाई क्लोजापीन थी। यह बात सिर्फ आनंदपाल, शक्तिसिंह, श्रीवल्लभ सुभाष मूंड को ही पता थी। दवा मिली होने से पुलिसकर्मियों को मिठाई कड़वी लगी। उन्होंने पूछा यह कड़वी क्यों है। इस पर आनंदपाल ने कहा था कि इस मिठाई में मेथी मिली है और नागौरी मैथी कड़वी ही होती है। चार्जशीट में यह तथ्य है। गिरफ्तार हिस्ट्रीशीटर केसर सिंह कमांडो शक्तिसिंह ने बताया कि जयपुर से दो ब्लैकबेरी मोबाइल एक बस में अजमेर आए थे। यह मोबाइल केसर सिंह ने शक्तिसिंह को दिए।
3. खुदकी ड्राइवरी पर भरोसा
आनंदपालसिंह जिस गाड़ी में बैठता है उसके चालक पर उसे भरोसा नहीं होता। यह खुलासा भी सूरज गुर्जर के पकड़े जाने के बाद हुआ है। आनंदपाल या तो खुद गाड़ी चलाता है या फिर हनुमान सिंह गोगामेड़ी होता है। आनंदपाल भागने के बाद जिस स्कार्पियो में बैठा, उसे हनुमान ही चला रहा था। आनंदपाल के बारे में यह भी खुलासा हुआ है कि उसे 120 किमी प्रतिघंटा रफ्तार से कम गाड़ी चलाने में मजा नहीं आता है।
2. ~3लाख और बजरी लीज
शक्तिसिंहको आनंदपाल ने 3 लाख रु. केसर से दिलाए थे। यह रुपए आनंदपाल को भगाने के लिए थे। शक्तिसिंह ने कहा था भाईसाहब मेरा धंधा हो जाएगा मुझे आलनियावास में बजरी की लीज दिला दो। केसर शक्तिसिंह थार गाड़ी में आलनियावास पहुंचे वहां बलवीर ने उन्हें जमीन दिखाई और 1ः50 लाख प्रति बीघा के भाव बताए। भाव सुनने के बाद दोनों चले गए और वापस वहां नहीं गए।
1. सुअरोंपर हुआ था नशे की दवाई का रिसर्च
अजमेरके हिस्ट्रीशीटर केसरसिंह पुलिस कमांडो शक्तिसिंह ने 3 सितंबर को चालानी गार्ड को नशे की दवाई देने से पहले सुअरों पर इसका परीक्षण किया था। इस क्लोजापीन नामक दवाई का इस्तेमाल पागलपन के समय किया जाता है। इस दवाई को जयपुर से खरीदा गया था।
कुख्यात गैंगस्टर 5 लाख के इनामी अपराधी आनंदपालसिंह की फरारी मामले की जांच करते हुए एसओजी और पुलिस ने उसकी जिंदगी से जुड़े पन्ने भी खंगाल डाले। 1352पन्नों की चार्जशीट में धन-बल और छल से फरार होने की पूरी कहानी है।
आनंदपाल की फरारी के 4 माह होने में 7 दिन बाकी है अभी आनंदपाल पकड़ा नहीं गया है। आनंदपाल, सुभाष मूंड, श्रीवल्लभ को फरार कराने में अब तक 23 आरोपी नामजद है। गिरफ्तार 6 आरोपियों के खिलाफ परबतसर न्यायालय में जांच अधिकारी एसओजी अजमेर कैंप जयपुर के एएसपी पवन कुमार ने चार्जशीट पेश की है। 1352 पेज की चार्जशीट के साथ 791 दस्तावेज पेश किए गए हैं और 103 लोगों को गवाह बनाया गया है।
बसनंबर आरजे 01 पी 2244 के अंदर का सच| आनंदपाल,सुभाषमूंड, श्रीवल्लभ को पेशी पर लाने वाले पुलिसकर्मियों में सब इंस्पेक्टर फूलचंद समेत 12 चालानी गार्ड का दस्ता था। इसमें फूलचंद के पास पिस्टल, चार कमांडो के पास चार एके 47 राइफलें थी। चालक शंभुसिंह, राजेंद्रसिंह, जगदीश, हरदीप, सांवरलाल, के पास हथियार नहीं थे। वीडियोग्राफर राजेंद्र कांस्टेबल अर्जुनलाल के पास हथकड़ी थी।
hin_Deva hin_Deva hin_Deva hin_Deva hin_Deva hne_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva